section_heading: Opis
paragraph_text: U azijske taksone obitelji Pachycephalosauridae spada i veći broj pahicefalosaura s (donekle) ravnim lubanjama (Homalocephale calathocercos, Goyocephale lattimorei i Wannanosaurus yansiensis). Međutim, prije otkrića Dracorexa, jedini pahicefalosaur iz Sjeverne Amerike s djelomično ravnom lubanjom bio je Stegoceras validum. Čak i u tom slučaju, ravnu glavu imali su samo mladi primjerci te vrste. mini|Holotipna lubanja Dracorexa Osim ravne glave s bodljama, najupadljivija osobina Dracorexa je par ogromnih i nevezanih gornjih temporalnih otvora. Supratemporalni otvori su mnogo veći sprijeda prema natrag i s obje strane nego kod roda Homalocephale i Goyocephale. Nepotpuni ostaci lubanje roda Wannanosaurus pokazuju otvore iste veličine kao i kod roda Dracorex. Takva struktura otvora u lubanji mogla se naći kod arhosaura, ali ne kod ostalih pahicefalosaura.